Juureravi on vajalik, kui hambaauk ehk hambakaaries on jäänud ravimata, infektsioon on jõudnud hambanärvini ning tekkinud on pöördumatu kahjustus. Lisaks hambaaugu kaudu levinud infektsioonile võib põletik hambanärvini levida ka sügavate igemetaskute kaudu.
Juureravi teostamiseks on vajalik hambaarsti külastada vähemalt kahel korral:
– Esimese visiidi jooksul kanalid avatakse, puhastatakse ja laiendatakse. Kanalitesse asetatakse ravim ning hambaõõs suletakse ajutise täidisega.
– Järgmisel visiidil, kui põletik on taandunud, hamba kanalid täidetakse. Pärast kanalite täitmist taastatakse hammas täidismaterjaliga või vajadusel hammas kroonitakse (loe täpsemalt: Proteesimine ja kroonid).
Juureraviga ennetatakse põletiku edasilevimist teistesse kudedesse.